Boris Spaski

Boris Vasiljevič Spaski (rus. Бори́с Васи́льевич Спа́сский) bio je ruski šahovski velemajstor i svjetski prvak od 1969. do 1972. Osim toga, završio je Filološki fakultet, Odsjek za žurnalistiku. Majstor je postao 1952, internacionalni majstor 1953, a velemajstor 1955. Uz Vasilija Smislova, jedini je igrač koji je dvaput uzastopno pobijedio u mečevima turnira kandidata:
1966: Keres – 6 : 4, Geler – 5½ : 2½, Talj – 7 : 4. Te godine gubi meč za prvaka svijeta od Petrosjana 11½ : 12½;
1968: Geler – 5½ : 2½, Larsen – 5½ : 2½, Korčnoj – 6½ : 3½.

Godine 1969. pobjeđuje Petrosjana 12½ : 10½ i postaje 10. prvak svijeta.
Titulu je izgubio u meču s američkim velemajstorom Bobbyjem Fischerom, koji ga je u čuvenom meču u Reykjavíku 1972. pobijedio rezultatom 12½ : 8½.

 Izdvojene partije  
 Spaski – Fischer, Santa Monica, 1966, Grünfeldova odbrana, Varijanta s izmjenom, Klasična (D86) – čini se da je Fischer "u egalu", ali pravi malu grešku i Spaski lijepo završava partiju
 Spaski – Geller, Meč kandidata, šesta partija, Suhumi, 1968, Sicilijanka, Zatvorena varijanta (B25) – jedna od tri lijepe pobjede Spaskog nad Gelerom u ovom meču; u sve tri je koristio istu varijantu, jednu od njegovih omiljenih
 Spaski – Petrosjan, Meč za titulu svjetskog prvaka, 19. partija, Moskva, 1969, Sicilijanka, Najdorfova varijanta (B94) – agresivan stil igre i briljantne kombinacije oslikavaju Spaskog na vrhuncu karijere
 Larsen – Spaski, Meč SSSR – Ostatak svijeta), Beograd, 1970, Nimzo-Larsenov napad, Moderna varijanta (A01) – još jedna lijepa pobjeda nad poznatim velemajstorom
 Spaski – Fischer, Olimpijada u Siegenu, 1970, Grünfeldova odbrana, Varijanta s izmjenom, Klasična (D87) – Fischer ponovo pokušava Grünfeldovu odbranu protiv Spaskog i partija je dosta slična onoj iz 1966.
 Spaski – Fischer, Meč za titulu svjetskog prvaka, 11. partija, Reykjavík, 1972, Sicilijanka, Najdorfova, Varijanta s otrovnim pješakom (B97) – Fischerov jedini poraz u njegovoj omiljenoj varijanti s otrovnim pješakom
 Karpov – Spaski, Meč kandidata, prva partija, Lenjingrad, 1974, Sicilijanka, Sheveningenska varijanta, Moderna (B83) – Spaski je izgubio meč, ali je snažno počeo ovom lijepom pobjedom

 Reference 

 Vanjski linkovi 

 Partije Spaskog na chessgames.com
 60 ključnih pozicija iz partija Borisa Spaskog

Kategorija:Rođeni 1937.
Kategorija:Umrli 2025.
Kategorija:Biografije, Sankt Peterburg
Kategorija:Svjetski šahovski prvaci
Kategorija:Ruski šahisti
Kategorija:Sovjetski šahisti
Kategorija:Francuski šahisti